जागरण संवाददाता, जालंधर : जरूरतमंद मरीजों को रियायती दरों पर डायलिसिस की सुविधा दिलाने के लिए स्वयं सेवी संस्था सरबत दा भला चेरिटेबल ट्रस्ट ने कपूरथला रोड स्थित विग अस्पताल में सोमवार को दो डायलिसिस मशीनें लगवाईं। इस संबंध में करवाए समारोह में पुड्डचेरी के पूर्व उप-गवर्नर इकबाल सिंह तथा संस्था के अध्यक्ष एसपीएस ओबराय बतौर मुख्यातिथि शामिल हुए। इस दौरान इकबाल सिंह ने संस्था द्वारा देश तथा विदेशों में किए जा रहे सेवा कायरें के बारे में विस्तार से जानकारी देते हुए एसपीएस ओबराय को बधाई दी। उन्होंने कहा कि संस्था उस वर्ग तथा उन इलाकों में जाकर सेवा कर रही है, जहा पर वास्तव में जरूरत है। इस मौके पर एमपी सिंह बिनाका ने समारोह का संचालन किया। वहीं, डॉ. जीएस गिल, डॉ. राकेश विग व डॉ. विशाल विग ने संस्था के उद्देश्यों की पूर्ति करने के लिए सहयोग देने का विश्वास दिलाया। उन्होंने कहा कि निजी स्वास्थ्य केंद्र पर जो डायलिसिस 3-4 हजार रुपये का होता है, वह यहा पर मात्र 700 रुपये में किया जाएगा। इस अवसर पर अलायंस क्लब से डा. राकेश शर्मा, जीएस जज, तेजपाल सिंह, विनोद वासुदेवा, आत्मप्रकाश सिंह बबलू, डा. अजय शर्मा, डा. योगेश्वर सूद, तेजपाल सिंह, अशोक पुरी, अरड्क्षवद बैंस, पृथ्वीपाल सिंह, सुभाष मल्होत्रा, राकेश साहनी, सहजपाल सिंह व अन्य मौजूद थे। पंजाब, हिमाचल व हरियाणा में 150 डायलिसिस मशीनें लगाईं